Diari Oficial de la Generalitat Valenciana


Sumari del DOGV 2535, del 22-06-1995 (1995/835136)

RESOLUCIÓ de 9 de juny de 1995, del director general del Servei Valencià de Salut, per la qual modifica parcialment el barem del concurs oposició de la convocatòria per a la provisió de vacants de metges de medicina general d'equips d'atenció primària del Servei Valencià de Salut, aprovada per una resolució de 2 d'agost de 1993, del director general del Servei Valencià de Salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2535

Data del DOGV
:   22-06-1995

Secció del DOGV
:   AUTORITATS I PERSONAL

Número del document
:   1995/835136


Data del document
:   09-06-1995

Organisme emissor
:   Servei València de Salut

Tipus de document
:   Resolució

Anàlisi jurídica

RESOLUCIó de 9 de juny de 1995, del director general del Servei Valencià de Salut, per la qual modifica parcialment el barem del concurs oposició de la convocatòria per a la provisió de vacants de metges de medicina general d'equips d'atenció primària del Servei Valencià de Salut, aprovada per una resolució de 2 d'agost de 1993, del director general del Servei Valencià de Salut.   
Per una resolució de 4 de maig de 1994, del director general del Servei Valencià de Salut, se suspengué l'execució de la Resolució de 2 d'agost de 1993, del director general del Servei Valencià de Salut, en compliment de l'acte de 25 d'abril de 1994 de la Sala Contenciosa Administrativa del Tribunal Superior de Justícia de la Comunitat Valenciana en el recurs núm. 2.468/93 interposat contra l'ordre esmentada.  
Ha recaigut la Sentència núm. 223/95, de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós administratiu núm. 2.457/93, que estima parcialment el recurs i anul·la la base II.4 de l'annex V de la convocatòria de referència.  
Per tant, en compliment de la sentència, resolc:  
Primer  
Suprimir de la convocatòria referida, de l'annex V, barem de mèrits per al concurs oposició de medicina general, el punt II.4, «Formació en l'especialitat de medicina familiar i comunitària».  
Segon  
La base 7.2.4 que redactada així:  
«El director general del Servei Valencià de Salut farà pública al taulell d'anuncis de la seu central de la Conselleria de Sanitat i Consum la resolució per la qual aprovarà la relació de places que s'oferiran als aspirants i el procediment perquè puguen efectuar la seua opció a plaça, davant la Direcció General del Servei Valencià de Salut en el termini de vint dies naturals. Les vacants que s'oferiran correspondran sempre a places bàsiques de la corresponent categoria.  
Els metges que superen la fase d'oposició i que ostenten la condició d'especialistes en medicina familiar i comunitària tindran condició preferent per accedir als llocs de treball objecte de la convocatòria sobre els aspirants seleccionats que no estiguen en possessió del títol d'especialistes en medicina familiar i comunitària, ja hi participen pel torn lliure o de promoció interna.  
Les places s'adjudicaran entre els aspirants d'acord amb la seua sol·licitud, ordre de preferència i de conformitat amb la puntuació assolida que serà la suma de les obtingudes en les fases de concurs i oposició, i d'acord amb el següent ordre:  
- Metges amb l'especialitat de medicina familiar i comunitària que participen pel torn de promoció interna.  
- Metges amb l'especialitat de medicina familiar i comunitària que participen pel torn lliure.  
- Metges sense l'especialitat de medicina familiar i comunitària que participen pel torn de promoció interna.  
- Metges sense l'especialitat de medicina familiar i comunitària que participen pel torn lliure.  
Perdran els drets derivats de la seua participació en els proves selectives els aspirants que no sol·liciten plaça en temps i forma, conforme al que establirà la resolució a què es refereix el paràgraf primer d'aquest apartat i els que no obtinguen cap plaça entre les efectivament sol·licitades així com aquells a què, per la puntuació obtinguda en el concurs oposició, no corresponga cap plaça entre les oferides. Solament podran ser declarats aprovats en les proves selectives i, per tant, nomenats els aspirants que hi obtinguen plaça.  
Els director general del Servei Valencià de Salut publicarà al taulell d'anuncis de la seu central de la Conselleria de Sanitat i Consum, la relació provisional d'aspirants aprovats amb indicació de la plaça que els haguera correspost, i a les direccions territorials de la Conselleria de Sanitat i Consum i Gerència de Salut d'Alcoi.»  
Tercer  
Deixar sense efecte la suspensió d'actuacions decretada per resolució de 4 de maig de 1994, i continuar les actuacions del concurs oposició de metges de medicina general d'equips d'atenció primària.  
València, 9 de juny de 1995.- El director general del Servei Valencià de Salut: Manuel Peris Monfort.